Мабыць, асабліва цікавым для гледачоў будзе раздзел кнігі, прысвечаны агнястрэльнай і халоднай зброі. У стварэнні калекцыі зброі самы непасрэдны ўдзел браў першы сакратар ЦК КП(б)Б, начальнік Цэнтральнага штаба партызанскага руху Панцеляймон Панамарэнка. Ён перадаў музею ўнікальныя ўзоры айчыннай зброі — опытны ўзор пісталета канструкцыі Ваяводзіна, які так і не пайшоў у серыйную вытворчасць, і пісталет-кулямёт ППШ, выраблены ў дзень выпуску мільённага экзэмпляра на Маскоўскім аўтамабільным заводзе імя Сталіна ў верасні 1943 года.